Diari Oficial de la Generalitat Valenciana


Sumari del DOGV 5172, del 09-01-2006 (2005/13030)

Notificació de la sentència número 832/2005, dictada en les actuacions de divorci contenciós número 832/2005.
-------------------------------------------------------------------------------------------------------------

### Dades del document

Número de DOGV
:   5172

Data del DOGV
:   09-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/13050


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència número 832/2005, dictada en les actuacions de divorci contenciós número 832/2005. [2005/Q13912]
  
Procediment: assumpte civil 985/2072-NP
  
Juí: divorci contenciós 985/2005
  
Part demandant: María José Castelló Parra
  
Part demandada: Manuel Rodríguez Romero
  
Sobre: divorci
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 832/2005
  
Jutge que la dicta: Rafael Carbona Rosaleñ
  
Lloc: València
  
Data: 7 de desembre de 2005
  
Part demandant: María José Castelló Parra
  
Advocada: Ana María Cifres Garcerán
  
Procuradora: Carmen Lis Gómez
  
Part demandada: Manuel Rodríguez Romero
  
València, 7 de desembre de 2005
  
Rafael Carbona Rosaleñ, magistrat jutge de Primera Instància número 26 de València, ha vist les actuacions de divorci tramitades davant este jutjat amb el 985/2005 a instàncies de María José Castelló Parra, representada per la procuradora la senyora Lis Gómez i sota la direcció de la lletrada la senyora Cifres Garcerán, contra el seu espòs Manuel Rodríguez Romero, no comparegut en forma legal i declarat, per això, en rebel·lia processal, i d'acord amb els següents:
  
Antecedents de fet
  
1. Que el procurador de la demandant i sobre la base dels fets que exposava en la demanda, i com a resultat dels fonaments jurídics que indicava, sol·licitava que es dictara sentència estimatòria i que s'acordara el divorci dels cònjuges amb l'aprovació de les mesures que s'indicaven i condemna expressa en costes del demandat si s'hi oposava.
  
2. Que admesa a tràmit la demanda es va procedir a la citació a termini de l'espòs demandat que no va comparéixer amb l'assistència i la representació que cal, sent-ne declarat en rebel·lia i s'acorda la recepció a prova en l'acte del juí, en haver-ho així sol·licitat l'actora i es practica esta amb el resultat que obra en les actuacions. Seguidament, s'acorda unir les proves practicades amb citació de les parts per a sentencia.
  
3. Observades les regles del procediment.
  
Fonaments de dret
  
1. De l'escrit de demanda i documentació aportada s'evidencia la concurrència del requisit de divorci al·legat previst en l'article 86 del Codi Civil, i es procedix a accedir a la reclamació principal.
  
2. Com a conseqüència de tot l'anterior, cal la necessitat de determinar els efectes d'esta declaració conforme a l'article 91 i següents del Codi Civil i es procedix a l'aprovació de l'única mesura sol·licitada i ja acordada en la interlocutòria anterior resolutòria de les mesures provisionals, en el sentit d'atribuir a l'esposa l'ús del parament existent del que fou habitatge familiar.
  
3 .Que atesa l'especial naturalesa d'estos processos no pertoca decretar la condemna en costes.
  
Vistos els articles esmentats i altres de legal i pertinent aplicació.
  
Decisió
  
Amb l'estimació de la demanda presentada es declara el divorci del matrimoni format per María José Castelló Parra i Manuel Rodríguez Romero, amb tots els efectes inherents a esta declaració que es regirà per les següents mesures:
  
1. S'entenen revocats els consentiments i poders que hi haguera subscrits entre estos, i cessa la possibilitat de vincular béns de l'altre cònjuge en l'exercici de la potestat domèstica.
  
2. S'atribuïx l'ús dels béns i efectes existents en el seu dia en l'habitatge conjugal, a la demandant, amb excepció dels d'ús personal corresponents al demandat.
  
Notifiqueu la present resolució a les parts.
  
Contra esta sentència es pot interposar recurs d'apel·lació en este jutjat, en el termini de cinc dies davant l'Audiència Provincial de València.
  
No cal fer pronunciament exprés sobre la imposició de costes.
  
Que esta sentència siga ferma, i transcorreguts els terminis de rescissió, comuniqueu-la al registre civil on conste inscrit el matrimoni.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a dur a efecte la diligència de notificar sentència a Manuel Rodríguez Romero.